laion/Wikipedia-Exotic huggingface dataset:
מרדכי פוירשטיין

מרדכי (מוקה) פוירשטיין (1949 – 16 ביולי 2014) היה כדורסלן ישראלי, ששיחק בעמדת הקלע ומזוהה עם הפועל חיפה. פוירשטיין נולד בחיפה לבנימין ופירחה, בצעירותו שיחק בקבוצות הנוער של הפועל חיפה בכדורגל ובכדורסל ובעונת 1965/66 כאשר היה בן 16 הצטרף לקבוצת הבוגרים של הפועל חיפה בכדורסל ששיחקה אז בליגה הבכירה, בעונה זו שותף פוירשטיין ב-7 משחקים בהם קלע 3.9 נק' בממוצע והקבוצה סיימה בצמרת הליגה במקום ה-3. בעונתו השנייה בקבוצה שותף ב-3 משחקים וקלע 2.5 נק' בממוצע (ושיחק במקביל בקבוצת הנוער), בעונה זו שיתף פעולה עם מולי אבישר, יצחק מזרחי ויואב כץ שנחשבו לקלעים מצטיינים. בעונתו השלישית במועדון עונת 1967/68 החל לקבל יותר דק' משחק ושותף ב-12 משחקים בהם קלע 9 נק' בממוצע, משחק השיא שלו באותה עונה היה בניצחון על הפועל גבעת ברנר כאשר קלע 20 נק', במהלך אותה עונה שיתף פעולה עם משה אנגל ורני כהנא, כאשר גם בעונה זו הגיעה הקבוצה להצלחה וסיימה במקום ה-3 בליגה. בעונתו הרביעית בקבוצה הרבה פוירשטיין לשחק ושותף בכ-20 משחקים בהם העמיד ממוצע של 11.6 נק' למשחק, בעונה זו קבע שיא אישי חדש כאשר קלע 29 נק' במחזור הסיום נגד גבעת ברנר, בעונה זו סיימה הקבוצה במקום הרביעי בצמרת הליגה. בעונתו החמישית בקבוצה, [עונת 1969/70, הרבה פוירשטיין לשחק ושותף ב-21 משחקים בהם העמיד ממוצע של 11.4 נק'. באותה עונה הקבוצה נחלשה עד מאוד וסיימה במקום ה-10 בשייון נקודות עם היורדות הפועל ירושלים והפועל בית אלפא. בעונתו השישית בקבוצה שיפר פוירשטיין באופן משמעותי את יכולת הקליעה, כאשר העמיד ממוצע של 14.8 נק' בממוצע ב-22 משחקים, באותה עונה גם קבע את שיא הקרירה האישי שלו כאשר קלע 30 נק' בניצחון על הפועל אשדות יעקב, בעונה זו הקבוצה סיימה במרכז הטבלה במקום ה-6. בעונתו השביעית בקבוצה עונת 1971/72 שיפר במעט את ממוצעיו כאשר קלע 16.9 נק' ב-19 משחקים, אך עונה זו הייתה לכישלון עבור הקבוצה שסיימה במקום האחרון וירדה לליגת המשנה. בעונתו השמינית במועדון שיחקה הקבוצה בליגת המשנה, בסיום אותה עונה שבה הקבוצה לליגה הבכירה. בעונתו התשיעית במועדון מונה לקפטן הקבוצה הבוגרת וב-17 משחקים העמיד ממוצע של 15.7 נק', בעונה זו שיתף פעולה עם הלל גלבוע, שרי בן צבי, ישראל רוב ועופר צלנר. בעונה זו שבלטה בפערי האיכות בין הקבוצות השונות בליגה סיימה הקבוצה במקום ה-7 במרכז הטבלה. עונתו העשירית הייתה גם האחרונה במדי הפועל חיפה, בעונה זו לא הרבה לשחק ושותף כקפטן הקבוצה ב-5 משחקים בלבד בהם העמיד ממוצע של 5.5 נק'. בעונת 1975/76 עבר לשחק בהפועל קריית חיים שירד עונה קודם לכן לליגת המשנה, במועדון שיחק כשנתיים ושימש בו גם כמאמן עד לפרישתו ממשחק פעיל, בקריית חיים שיתף פעולה עם אחיו הקטן יצחק. פוירשטיין שיחק בליגת העל 9 עונת בהן שיחק 126 משחקים וקלע 1553 נק', הוא ממוקם במוקם ה-10 בקלעי כל הזמנים של הפועל חיפה. לאחר שבפרש ממשחק פעיל החל לעסוק בתחום נדל"ן, בשנות ה-90 שימש כנותן החסות הראשי של הפועל חיפה בכדורסל. פוירשטיין הלך לעולמו בשנת 2014 היה נשוי ואב לשני בנים. עמוד השחקן, באתר מנהלת ליגת העל בכדורסל סיפור משפחתי
לואיזה מודרזון-ברלינג

לואיזה מודרזון-ברלינג (בגרמנית: Louise Modersohn-Breling;‏ 3 במרץ 1883 – 17 בספטמבר 1950) הייתה זמרת וציירת גרמנייה. לואיזה מודרזון-ברלינג הייתה הבת השנייה מבין שש בנותיהם של הצייר מפישהרודה היינריך ברלינג (1849–1914) ורעייתו אמלי, מאייר (1856–1931). לואיזה ברלינג גדלה במינכן-שלייסהיים עד שמשפחתה עברה להנובר ולבסוף לפישרהודה בשנת 1892. בתחילה התאמנה כזמרת אופרה והופיעה בהאגן, הנובר וברלין משנת 1904 ואילך. בשנת 1909 התחתנה עם הצייר אוטו מודרזון (1865–1943) בפישרהודה, שאשתו השנייה פאולה מודרזון-בקר נפטרה בשנת 1907. היא ויתרה על קריירת השירה שלה. הבנים אולריך (1913–1943) וכריסטיאן (1916–2009) נולדו מנישואיהם של לואיזה מודרזון-ברלינג ואוטו מודרזון. לאחר שהייה של שנה בנסיעת לימודים בצרפת, התגוררה המשפחה שוב בפישרהודה משנת 1917. באותה תקופה פנתה לואיזה מודרזון-ברלינג לציור והחלה לצייר בני משפחה וחברים. היא התרשמה מאקספרסיוניסטים גרמנים כמו קרל שמידט-רוטלוף, שכתבה לו במכתב גלוי בשנת 1920 לאחר ביקורה בתערוכה שלו. היא פיתחה את סגנון הציור שלה בריאליזם אקספרסיבי. כאשר הואשמה כי החתימה את עבודותיה בדומה לחתימה של פאולה מודרזון-בקר במטרה ליהנות מתהילתה לאחר מותה, היא נקטה צעדים משפטיים נגד המלעיזים. בני הזוג מודרזון יצאו למספר נסיעות לימוד. בשנת 1922, הם נסעו לורטהיים עם פרידריך אהלרס-הרמן ואלכסנדרה פובורינה, שם ציירה לואיזה מודרזון-ברלינג תמונות רחוב. בשנים שלאחר מכן הם נסעו לוירצבורג ושוב לורטהיים. בשנת 1925 הם נסעו להולנד. מאוחר יותר הם נסעו לעיתים קרובות לאלגאו ובשנת 1930 רכשו לבסוף בית חווה בגיילנברג. לואיזה מודרזון-ברלינג שהתה שם כל השנה וציירה תמונות של ההרים ותושביהם. לואיזה מודרזון-ברלינג נפטרה בשנת 1950 מסיבוכים מאירוע מוחי. מוזיאון אוטו מודרזון בפישרהודה מחזיק בחלק מיצירותיה, כמו גם שניים מתוך שלושת הדיוקנאות שאוטו מודרזון צייר אותה בין השנים 1913–1918. יצירות נוספות שלה מוצגות במוזיאון גרפשאפטס ורטהיים. Rainer Noeres: Modersohn-Breling, Louise (Lolo). In: Heike Schlichting (Hrsg.): Lebensläufe zwischen Elbe und Weser. Ein biographisches Lexikon, Bd. III, Landschaftsverband der Ehemaligen Herzogtümer Bremen und Verden, Stade 2018, S. 215–218. Louise Modersohn-Breling Stiftung | Otto Modersohn Museum, www.modersohn-museum.de
גיזלה-מיכאלה דאקס

ג'יזלה דקס (נולדה ב-2 ביוני 1963) היא עיתונאית וחוקרת תקשורת גרמנייה, פרופסור חבר באוניברסיטה העברית בירושלים. דקס נולדה ב-1963 בבאד קצטינג (אנ'), גרמניה. היא מלמדת במרכז DAAD ללימודי גרמנית ובפורום אירופה באוניברסיטה העברית בירושלים. היא בעלת תואר שני ודוקטורט מן המחלקה לתקשורת באוניברסיטת תל אביב, בנושא צריכת מדיה חדשותית ושייכות בקרב מהגרים. המומחיות התקשורתית שלה מבוססת גם על הקריירה הארוכה שלה כעיתונאית מקצועית. היא עבדה באופן בלעדי יותר מעשרים שנה בשבועון הגרמני הנודע DIE ZEIT, תחילה כעורכת פוליטית בהמבורג ולאחר מכן ככתבת בישראל. לפני כן החלה את דרכה כעיתונאית ביומון הצרפתי Libération בפריז, וכתבה בין היתר על נפילת חומת ברלין והשלכותיה. היא הייתה מנחה את תוכנית השיח Transit עבור ערוץ הטלוויזיה הגרמני-צרפתי ARTE. כיום היא כותבת בעיתון השווייצרי NZZ am Sonntag, ובעיתון הגרמני HAUPTSTADTBRIEF, מברלין. היא חיברה מספר ספרים על ישראל והמזרח התיכון, ומרצה לעיתים קרובות על נושאים אלה באירופה. היא לימדה במרכז הבינתחומי הרצליה (IDC) בנושא 'עיתונות חוצה גבולות' ו"איך להיות כתב זר" ובאוניברסיטת תל אביב בנושא "מדיה והגירה". מאז 2001 היא משמשת כעורכת הראשית של "Jüdischer Almanach" של מכון ליאו בק ירושלים. גיזלה דאקס באתר המכון ללימודים גרמניים של האוניברסיטה העברית העמוד האישי של גיזלה דאקס באתר האוניברסיטה העברית גיזלה דאקס (1963-), דף שער בספרייה הלאומית
מצעד אלבומי הקומדיה

מצעד אלבומי הקומדיה (באנגלית: Comedy Albums) הוא מצעד מוזיקה המפורסם על ידי מגזין בילבורד, הכולל בתוכו את "אלבומי הקומדיה המדוברים והנמכרים ביותר" בכל שבוע בארצות הברית, לפי דירוג נתוני המכירות שנאספים על ידי נילסן סאונדסקאן. המצעד נוסד לראשונה בשם Top Comedy Albums, באוקטובר 2004 (במקביל למצעד אלבומי הראפ) ופורסם באתר האינטרנט ובמגזינים של בילבורד בלבד. האלבום הראשון שכבש את פסגת מצעד היה Lord, I Apologize, מאת לארי איש הכבלים. משנת 2006, מתפרסמים גם מצעדים שנתיים הכוללים בתוכם את אלבומי הקומדיה המצליחים ביותר לפי שנה בארצות הברית. בין השנים 2010-2015 דורג במצעד הסאטיריקן הישראלי-אמריקאי רוקה רוקה עלי במגוון שירי סינגלים ואלבומים ובשנת 2010 אף החזיק לזמן קצר ב-5 מתוך 10 המקומות הראשונים במצעד הרצועות הדיגיטליות של בילבורד בקטגוריה זו. ב-16 במאי 2014, ייסד מגזין הבילבורד את מצעד "20 אלבומי הקומדיה הנמכרים ביותר", הכולל בתוכו את עשרים אלבומי הקומדיה הנמכרים ביותר בארצות הברית לפי שבוע. בילבורד 200 אתר האינטרנט הרשמי של מצעד אלבומי הקומדיה Nielsen Business Media Inc, Billboard, Nielsen Business Media, Inc., 2004-11-20. (באנגלית) Comedy Albums Chart, Billboard Comedy Albums - Year-End, Billboard "Comedy Digital Tracks : Jul 31, 2010 | Billboard Chart Archive". Billboard. 31 ביולי 2010. נבדק ב-29 באוגוסט 2015. {{cite web}}: (עזרה) "Comedy Digital Tracks : Aug 07, 2010 | Billboard Chart Archive". Billboard. 7 באוגוסט 2010. נבדק ב-29 באוגוסט 2015. {{cite web}}: (עזרה) Top 20 Best Selling Comedy Albums (Nielsen SoundScan Era), Billboard (באנגלית)
צבי סקולר

צבי סקולר (באנגלית: Zvee Scooler;‏ 1 בדצמבר 1899 – 25 במרץ 1985) היה שחקן ופרשן רדיו אמריקאי יליד רוסיה. נולד בקמניץ-פודולסקי (כיום אוקראינה). הוא הופיע ביידיש ובאנגלית, על הבמה, בטלוויזיה ובקולנוע. הוא ידוע בעיקר בזכות תפקידיו בכינור על הגג, כששיחק את הפונדקאי בהצגה בברודוויי ואת הרב בגרסת הסרט. הוא הופיע כסבו של דאדי בסרט "המרוץ לצמרת של דאדי קרביץ" משנת 1974. עוד אחד מתפקידיו הבולטים יותר היה זה של אביו של בוריס בסרט "אהבה ומלחמה" של וודי אלן. הוא היה ידוע בתור גרמייסטר ב-WEVD, תחנת רדיו יידישאית בניו יורק. מדי יום ראשון הציג סקולר קטע בן עשר דקות בתוכנית הרדיו "שעה קדימה", שהיה חדשות ופרשנויות בחרוזים. הוא נפטר בעיר ניו יורק ב-25 במרץ 1985, בגיל 85. צבי סקולר, במסד הנתונים הקולנועיים IMDb (באנגלית) צבי סקולר, באתר AllMovie (באנגלית) צבי סקולר, במסד הנתונים הקולנועיים KinoPoisk (ברוסית) צבי סקולר, באתר "Find a Grave" (באנגלית) Yiddish Radio Project Yiddish Radio Project "Vacation in the Mountains"
נלי הפילה

נלי הפילה (באנגלית: Nellie the Elephant) היא סדרת הנפשה בריטית בעלת 2 עונות ו-30 פרקים, אשר הופקה לשידור בשנים 1990–1991. הסדרה מבוססת על שיר הילדים "Nellie the Elephant". הסדרה עוקבת אחרי פילה ורודה בשם נלי, אשר רוצה לחזור לביתה במנדליי לאחר שברחה מהקרקס. לאורך הסדרה היא עוברת במקומות שונים ופוגשת דמויות חדשות וחברים חדשים. דמות נוספת הוא מנהל הקרקס אשר מנסה לתפוס את נלי ולהחזירה לקרקס. נלי הפילה – פילה ורודה אשר רצתה לחזור לביתה במנדליי. קפטן ג'ק – רב חובל עם סירה קטנה ותוכי עם עין אחת בשם נלסון. חבר טוב של נלי. מר מאק ומר טוש – שניי חייטים מצחיקים אשר מנהלים חנות שבה נלי מבקרת. מנהל הקרקס – הנבל בסדרה, מנסה לתפוס את נלי ולהחזירה לקרקס אך ללא הצלחה. החקלאי סטיילס – חקלאי טוב לב אשר עוזר לנלי במסעה, היא עוזרת לו למצוא כבשה אבודה והוא ואשתו הודו לה בארוחה גדולה. לולו – נלי הפילה / דמויות נשיות טוני רובינסון – דמויות גבריות את גרסת הדיבוב העברי ביימה גיתית שובל אשר דיבבה גם את נלי הפילה ואת דמויות הנשים בסדרה. את דמויות הגברים בסדרה דיבב טל פרידמן. זו הייתה הסדרה הראשונה שדובבה באולפני "תומיתות". "נלי הפילה", במסד הנתונים הקולנועיים IMDb (באנגלית) נלי הפילה, במיזם "אישים" לתיעוד היצירה הישראלית
מצעד אלבומי הילדים

מצעד אלבומי הילדים (נודע בעבר כ-Top Kid Audio) הוא מצעד מוזיקה המפורסם על ידי מגזין בילבורד, הכולל בתוכו את "אלבומי הילדים המצליחים והנמכרים ביותר" בכל שבוע בארצות הברית, לפי דירוג נתוני המכירות שנאספים על ידי נילסן סאונדסקאן. המצעד הראשון פורסם ב-9 בספטמבר 1995. בהתחלה, כלל בתוכו 15 מקומות, אך לאור הצלחתו התרחב ל-25 מקומות בסך הכול. המצעד כולל בתוכו אלבומים מסוגת מוזיקת הילדים, תוך שאלבומי אולפן, מיני-אלבומים, אלבומי אוסף ופסקולים רשאים להיכלל בו גם כן. האלבום הראשון שכבש את פסגת מצעדי אלבומי הילדים היה Classic Disney, Vol. 1, שיצא לאור על ידי חברת התקליטים וולט דיסני רקורדס. בילבורד 200 אתר האינטרנט הרשמי של מצעד אלבומי הילדים Kid Albums Chart, Billboard
קורין סוטר

קורין סוטר (בגרמנית: Corinne Suter; נולדה ב-28 בספטמבר 1994) היא גולשת סקי אלפיני שווייצרית,אלופה אולימפית מאולימפיאדת בייג'ינג (2022), אלופת עולם, בעלת שתי מדליות כסף ומדליות ארד באליפויות העולם בסקי אלפיני. סוטר, זכתה ב-3 ניצחונות במסגרת גביע העולם, ובגביע העולמי בסופר G ובגלישה במורד בשנת 2020. סוטר נולדה בשציץ, השוכנת בקנטון. באליפות העולם שנערכה באורה בפברואר 2019 היא זכתה בשתי מדליות, אחת מכסף ואחת מארד. מדליית כסף בגלישה במורד אחרי אילקה שטואץ מסלובניה ולפני לינדזי וון מארצות הברית ומדליית ארד בסופר g אחרי סופיה גוגיה מאיטליה ומיקיילה שיפרין מארצות הברית שזכתה בזהב. באליפות העולם שנערכה בקורטינה ד'אמפצו בפברואר 2021 היא זכתה בשתי מדליות זהב בגלישה במורד לפני קירה ויידל מגרמניה ולארה גוט-בהראמי משווייץ ובמדליית הכסף בסופר g אחרי גוט ולפני שיפרין. מדיה וקבצים בנושא קורין סוטר בוויקישיתוף אתר האינטרנט הרשמי של קורין סוטר (בגרמנית) קורין סוטר, באתר הוועד האולימפי הבין-לאומי קורין סוטר, באתר olympedia.org
אריאל מייזליץ

אריאל מייזליץ (נולד ב-1933) הוא אדריכל ישראלי. מייזליץ הוא יליד קהיר, 1933, ובגיל שנה וחצי היגר עם הוריו לארץ ישראל. גדל בתל אביב ואת הכשרתו המקצועית כאדריכל השלים בטכניון במסלול עתודה, במחזור שבו למדו גם אדריכלים כמו מרדכי בן-חורין, עדינה וניסן כנען, אברהם ונטורה וגם שלמה פלד שהיה כמוהו עתודאי. יחד עם פלד המשיך לשירות צבאי כאדריכל בפיקוד הדרום ויחד הם גם סיימו קורס קצינים. בתום שירותו הצבאי עבד כשכיר במשך שנה במשרדו של האדריכל יצחק מור, ולאחר מכן המשיך למשרדו של האדריכל דב כרמי. ב-1962 חבר לפלד ויחד הקימו שותפות שהחזיקה מעמד עד לפטירתו הפתאומית של פלד ב-1984. לאורך השנים הם זכו בתחרויות תכנון רבות, בפרסים גבוהים או בפרסי קניה. שותפות מייזליץ-פלד הייתה מהשותפויות הבולטות והפוריות של הברוטליזם בישראל בשנות השיא של הזרם (שנות ה-60 וה-70). בין הפרויקטים המפורסמים שתכננו ניתן למנות את שיכון העובדים הטכניים במכון ויצמן למדע ברחובות, תיכון אורט "יד שפירא" ביפו, קמפוס הישיבה התיכונית הטכנולוגית "קריית נוער" בשכונת בית וגן בירושלים, מלון רמדה רנסאנס בחוף הים של תל אביב, "מצודת כפיר" (כיום מחנה נחמיה, המשמש את מפקדת פיקוד המרכז), בניין הנהלת משרד החקלאות בקריה החקלאית בבית דגן ובניין בנק הדם המרכזי הארצי של מגן דוד אדום בבית החולים שיבא ארכיון עבודותיהם של השניים לא נשמר, מלבד כמה עשרות פריטים ששמורים בארכיון אדריכלות ישראל. מייזליץ פרש מעבודה בשנת 2000. בתו היא האדריכלית גנית מייזליץ כסיף. מצודת כפיר (כיום: מחנה נחמיה), 1971 מתחם מגורים ברחוב הטייסים באשקלון, 1992 מיכאל יעקובסון: סיבוב במתחם מגורים באשקלון שתכנן אריאל מייזליץ, באתר 'חלון אחורי', 17 בפברואר 2021 מיכאל יעקובסון: סיבוב בשיכון העובדים הטכניים של מכון ויצמן ברחובות הנטוש ולקראת הריסה, באתר 'חלון אחורי', 10 בפברואר 2024 אליעזר פרנקל, כרונולוגיה: תולדות האמנות: אדריכלות, עיצוב, פיסול, ציור, תל אביב: הסדנא לעיצוב ואדריכלות, 1993 (מהדורה שנייה מתוקנת ומורחבת: תל אביב: מכללת הסביבה – הסדנא לעצוב ואדריכלות, 1996), עמוד 778 צבי אפרת, הפרויקט הישראלי - בנייה ואדריכלות 1973-1948, מוזיאון תל אביב לאמנות, 2004, עמודים 201, 364, 449, 946, 947 ירמי הופמן והדס נבו-גולדברשט, אפוריה - ארכיטקטורה של עצמאות, הטכניון, חיפה, 2016, עמודים 22, 177, 263
גאן

האם התכוונתם ל... גאן (אטול) – אטול שנמצא באיים המלדיביים גאן (נהר) – נהר במרכז המחוז ג'יאנגשי שבדרום מזרח סין גאן (סרט) (אנ') – סרט קולנוע משנת 1967 על פי סדרה פיטר גאן גאן (שפה) (אנ') – אחת השפות הסיניות, מדוברת בעיקר במחוז ג'יאנגשי
אבשה

האם התכוונתם ל... אַבֶּשֶה (צ'אד) – עיר בצ'אד אבשלום חורן – קצין צה"ל מעוטר שכינויו "אבשה" אבאשה אבאשה (נהר) – נהר בגאורגיה אבאשה – עיירה בגאורגיה נפת אבאשה – נפה בגאורגיה
בז'ה (פירושונים)

האם התכוונתם ל... בז'ה – עיר בפורטוגל בז'ה – מחוז בפורטוגל בז'ה (מחוז, תוניסיה) – מחוז בתוניסיה
רביעייה

האם התכוונתם ל... רביעייה (מיניות) – פעילות מינית המערבת ארבעה אנשים בו זמנית רביעייה (לידה) – היריון מרובה עוברים רביעייה (הרכב מוזיקלי) – הרכב מוזיקלי של כלים ו/או קולות ראו גם: משחק רביעיות – משחק קלפים
פוקויאמה

האם התכוונתם ל... פרנסיס פוקויאמה – פילוסוף ופרופסור אמריקאי לכלכלה פוליטית פוקויאמה – עיר שנמצאת במחוז הירושימה, יפן
טירת המלך רנה בטרסקון

טירת המלך רנה בטרסקון היא טירה בטרסקון שבפרובאנס, צרפת. הטירה מזוהה עם המלך רנה מאנז'ו ונקראת על שמו. הטירה נבנתה על חורבות מבצר רומי ששמר על העיר העתיקה ועל גבול פרובאנס ונהרס ב-1399 בידי ריימון דה טורן. בימי הביניים החליט בית אנז'ו לבנות את המבצר מחדש כטירה למשפחה. הבנייה של הטירה הנוכחית החלה ב-1401 בידי לואי השני מאנז'ו ונמשכה תחת בנו לואי השלישי מאנז'ו. הבנייה הושלמה ב-1449 על ידי בנו רנה מאנז'ו ונקראת על שמו. במאה ה-17 שימשה הטירה כבית כלא צבאי עד שנרכשה על ידי ממשלת צרפת ב-1932 והפכה לאתר היסטורי ואטרקציה תיירותית. הטירה מורכבת משני חלקים: בדרום, מגדל העוז בגובה 48 מטר וסביבו צריחים עגולים, כאשר הצפוניים שבהם נושקים לחפיר הצמוד לעיר; ובצפון, חצר המבצר. הטירה ניצבת על גדות נהר הרון ממול טירת ביוקאיר (Château de Beaucaire) וליד כנסיית מרתה הקדושה. טירת המלך רנו בטרקסון, החפיר והחומה מגדל העוז, מראה מדרום-מערב החומה והחפיר, מבט ממזרח מגדל העוז, הנהר, והצריח של כנסיית מרתה הקדושה הצריחים העגולים של מגדל העוז החזית הצפונית מדיה וקבצים בנושא טירת המלך רנה בטרסקון בוויקישיתוף אתר האינטרנט הרשמי של טירת המלך רנה בטרסקון (בצרפתית) ערך זה הוא קצרמר בנושא אדריכלות ובנושא צרפת. אתם מוזמנים לתרום לוויקיפדיה ולהרחיב אותו.
Desire

האם התכוונתם ל... Desire – אלבום של בוב דילן Desire (שיר של יירס אנד יירס) Desire (שיר של קלווין האריס וסם סמית') Desire – להקת דת'-דום גותי מפורטוגל
Elixir

Elixir היא שפת תכנות פונקציונלית וכללית, אשר תומכת בעיבוד מקבילי. היא שוחררה לראשונה בשנת 2011 ורצה על המכונה הווירטואלית BEAM של שפת התכנות Erlang. Elixir רצה מעל Erlang ולפיכך חולקת אבסטרקציות זהות לבניית אפליקציות מרושתות וגם היא נחשבת ל-Fault Tolerant, כלומר, מסוגלת להמשיך לרוץ גם כאשר אחד מרכיביה נכשל, בהתאם לסגנון הקידוד "Let It Crash" ("תן לזה להתרסק"), המתבסס על ההנחה שקריסה של רכיב היא בלתי נמנעת, ולכן אין להשבית את כל המערכת בעקבות זאת. בנוסף, Elixir גם מספקת כלים פרודוקטיביים ועיצוב שניתן להרחיבו. עיצוב זה תומך במטא-תכנות באמצעות תוכניות מאקרו, ובפולימורפיזם באמצעות פרוטוקולים. Elixir נמצאת בשימוש של חברות כגון PagerDuty, Discord, Brex, E-MetroTel, Pinterest, Moz, Bleacher Report, The outline, Inverse, Divvy, Farmbot וכן לצורך בניית מערכות משובצות מחשב. הקהילה מארגנת אירועים שנתיים בארצות הברית, אירופה, ויפן, וכן אירועים קטנים וכנסים. José Valim הוא היוצר של שפת התכנות Elixir. מטרותיו היו לאפשר יכולת הרחבה ופרודוקטיביות גבוהות יותר במכונה הווירטואלית של Erlang תוך כדי שמירה על תאימות עם Erlang . José Valim התכוון ליצור שפת תכנות בשביל יישומים ואתרים גדולים. בהיותו מפתח בשפת התכנות Ruby, הוא השתמש בפיצ'רים של Ruby, Erlang, ו- Clojure על מנת ליצור יכולת עיבוד מקבילי גבוהה וכן זמן השהייה ( latency ) נמוך יותר. Elixir תוכננה על מנת לטפל בכמויות גדולות של מידע. מהירותה ויכולותיה הגבוהות מזכות את Elixir במקום מכובד בתעשיות הפיננסיות, הטלקומונקציה, והמסחר האלקטרוני (eCommerce). פרק זה לוקה בחסר. אנא תרמו לוויקיפדיה והשלימו אותו. מהודר לבייטקוד בשביל BEAM (המכונה הווירטואלית של Erlang). בשפה הכל מקבל יחס של ביטוי פעולות של Erlang יכולות להיקרא מתוך Elixir, ולהפך, מבלי להשפיע לרעה על זמן הריצה, בזכות ההידור לבייטקוד של Erlang. מטא-תכנות המאפשר גישה ישירה לעץ תחביר אבסטרקטי (Abstract Syntax Tree, או בקיצור AST). פולימורפיזם באמצעות מכניזם של "פרוטוקולים", אשר בוחרים איזה מימוש של תהליך פולימורפי להריץ בזמן ריצה. דגש על רקורסיה ועל פעולות מסדר גבוה יותר (פעולות אשר מקבלות פעולה כפרמטר, או מחזירות פעולה), במקום הגישה האיטרטיבית (שינוי ערכים באמצעות לולאה) עיבוד מקבילי באמצעות שימוש ב-Erlang. כלים מובנים לניהול ספריות וקובצי עזר חיצוניים, הידור קוד, הרצת מבחנים, סידור הקוד בפורמטים, ניפוי שגיאות (דיבוג), ועוד. תמיכה במחרוזות של Unicode ו- UTF-8 . את הדוגמאות הבאות ניתן להריץ בקונסולת iex או לשמור בקובץ ולהריצן בשורת הפקודה בתחביר הבא: <elixir <filename. תוכנית Hello World בסיסית: iex> IO.puts("Hello World!") Hello World! ביצוע פעולות אחידות ומקוצרות לרשימה (List Comprehensions): iex> for n <- [1,2,3,4,5], rem(n, 2) == 1, do: n*n [1, 9, 25] השלמת דפוסים: iex> [1, a] = [1, 2] iex> a 2 iex> {:ok, [hello: a]} = {:ok, [hello: "world"]} iex> a "world" Mix הוא כלי אוטומציה אשר מספק משימות לצורך יצירה, הידור, ובחינת פרויקטים, ניהול ספריות נתמכות (dependencies) וכדומה. Phoenix היא תשתית פיתוח בסביבת האינטרנט אשר כתובה ב-Elixir ומממשים את מודל ה-Model View Controller, (או בקיצור MVC) בצד השרת. Nerves היא פלטפורמה, תשתית, וסביבה המספקת כלים לצורך בניית מערכות ומכשירים משובצים מחשב. תכנות פונקציונלי Erlang Ruby Clojure מדיה וקבצים בנושא Elixir בוויקישיתוף אתר האינטרנט הרשמי של Elixir (באנגלית) Elixir, ברשת החברתית אקס (טוויטר) Elixir, הבלוג הרשמי
יבלוצ'קובה

האם התכוונתם ל... אלכסנדרה יבלוצ'קובה – שחקנית תיאטרון רוסית, ששיחקה בתיאטרון מאלי יבלוצ'קובה – מכתש פגיעה הנמצא על נוגה
Boy

האם התכוונתם ל... Boy – סרט להט"בי-פיליפיני שיצא ב-2009 Boy – אלבום הבכורה של להקת הרוק האירית U2 Boy (I Need You) – סינגל של הזמרת-יוצרת האמריקאית מריה קארי
ביירון (פירושונים)

האם התכוונתם ל... אביאור ביירון – זמר-יוצר ומוזיקולוג ישראלי בוורלי ביירון – פוליטיקאית אמריקאית ביירון סקוט – כדורסלן עבר בליגת ה-NBA ומאמן כדורסל אמריקני ביירון וייט – שופט בית המשפט העליון של ארצות הברית בשנים 1962–1993, שמונה על ידי הנשיא ג'ון פ. קנדי ביירון קייטי – סופרת, מרצה ומורה רוחנית אמריקאית ביירון דונלדס – פוליטיקאי אמריקאי ביירון בק – כדורסלן עבר אמריקאי לורד ביירון – משורר אנגלי ביירון ביי – עיירת חוף באוסטרליה ביירון – סרט טלוויזיה בריטי ביירון – מכתש פגיעה הנמצא על כוכב חמה מפרצון ביירון – מפרצון בחוף האי פוקלנד המערבי, בארכיפלג איי פוקלנד רמת ביירון – רמה באי פוקלנד המערבי, בארכיפלג איי פוקלנד
Battle Pass

בתעשיית משחקי הווידאו, Battle Pass הוא סוג של גישת מונטיזציה אשר מספקת תוכן נוסף עבור משחק בדרך כלל באמצעות מערכת בשלבים, ומתגמלת את השחקן עם פריטים במשחק עבור משחק והשלמת משימות ספציפיות. בהשראת מערכת הכרטוס של ה־season pass שמקורה ב־Dota 2 בשנת 2013, מודל ה־battle pass זכה לשימוש רב יותר כחלופה לדמי מנוי ו־loot boxes (בתרגום חפשי: תיבות שלל) מאז סוף העשור האחרון. לרוב ה־battle pass מציע גרסה חינמית, אשר נגישה עבור כל משתמש, וגרסה יוקרתית שדורשת חיובים שנתיים או עונתיים בתמורה לפריטים משופרים וקוסמטיקה. בתוך משחק וידאו, battle pass עשוי להיות מוצע לשחקן בחינם, או שהשחקן צריך לרכוש אותו דרך מיקרוטרנזקציות(אנ'). מרגע שהשחקן קיבל את ה־battle pass, הוא מציג לשחקן מספר דרגות תגמול. עבור הרווחת מספיק נקודות ניסיון על מנת להשלים את הדרגה, השחקן מקבל את התגמול שמוגדר עבור אותה הדרגה ומתקדם להבאה. תגמולים אלה הם בדרך כלל קוסמטיים, כגון אפשרויות התאמה אישית של דמויות ונשקים (אשר ידועים בכינוי "סקינים"), הבעות ותנועות ודברים נוספים שגם הם אינם משפיעים על מהלך המשחק עצמו. בדרגות גבוהות יותר מסופקים תגמולים נחשקים יותר, המציעים לשחקנים דרך להציג לראווה אפשרויות התאמה אישית ייחודיות אלה בפני שחקנים אחרים בתור סמל סטטוס. נקודות ניסיון מתקבלות בכך שהשחקן משחק משחקים, ולעיתים קרובות דרך השלמת משימות בתוך המשחק. ישנם משחקים אשר מציעים דרך להאיץ את ההתקדמות בדרגות ה־battle pass על ידי שימוש במיקרוטרנזקציות(אנ'). במשחקים שבהם קיים battle pass חינמי וגם בתשלום, לרוב הגרסה החינמית תכלול פחות דרגות או שתציע תגמולים פחות נחשקים. ההתקדמות של השחקן בגרסה בתשלום תישמר למקרה שהשחקן יחליט לרכוש אותה וכך הוא יקבל את כל הפרסים מהדרגות בגרסה בתשלום שהשלים. באטל פאסים והתגמולים שהם מכילים זמינים לזמן מוגבל, בדרך כלל למשך כמה חודשים, שאחריהם יתווסף למשחק battle pass חדש ובו תגמולים חדשים שניתן להשיג. לאחר שבאטל פאס מסוים מסתיים לא ניתן להשיג את התגמולים שבו יותר. משחקים רבים משנים את השם של ה־battle pass שלהם מעט. לדוגמה, במשחק Rocket League הוא נקרא "Rocket Pass", במשחק PUBG: Battlegrounds הוא נקרא "Survivor Pass" ובמשחק Fortnite Save the World הוא נקרא "Ventures level". אחת מן הפעמים הראשונות בהם נראה העיקרון של battle pass הייתה במשחק Dota 2 של חברת Valve, בתקופה שלמשחק היה אירוע שסובב סביב הטורניר The International של שנת 2013, שהוא טורניר הספורט האלקטרוני השנתי של המשחק Dota 2. בעודו קרוי "Compendium", הוא סיפק תוכן ייחודי למשחק ותכונות נוספות עבור השחקנים אשר רכשו אותו, כאשר 25 אחוזים מן ההכנסות שנבעו ממנו הלכו לבריכת הפרסים עבור האירוע. בשנת 2016, Valve כללו את ה־Compendium ב־battle pass בינלאומי גדול יותר, ומאוחר יותר אף הציגו גרסה חודשית עם המנוי "Dota Plus" בשנת 2018. Valve גם הוסיפו "campaign passes" למשחק Team Fortress 2 בשנת 2015, שהציבו בפני השחקן אשר רכש אותם מספר מטרות לזמן מוגבל שבמידה וישלים אותם יזכה באפשרויות התאמה אישית ייחודיות. הפופולריות של הבאטל פאס צמחה בצורה משמעותית בשנת 2018 עם השימוש שלו על ידי החברה אפיק גיימס במשחק פורטנייט. ההצלחה הרבה שלו בקנה מידה שכמעט ולא נראה בעבר משכה תשומת לב רבה כלפי שיטות המונטיזציה שלו. המשחק החינמי אימץ את לוח הזמנים העונתי, כך שכל עונה נמשכת כ־10 שבועות (לפעמים יותר), ובכל עונה נוספים סטים של פריטים קוסמטיים ו־emotes אשר מוצעים. פורטנייט הציעו לראשונה battle pass בעונה השנייה של המשחק, בתקופה שבה המשחק היה בצמיחה משמעותית בכמות השחקנים שלו, ומאז הוא בשימוש בכל עונה של המשחק.
מפרץ שארקו

מפרץ שארקו (באנגלית: Charcot Bay) הוא מפרץ באזור חוף דייוויס של ארץ גרהאם שבאנטארקטיקה. רוחב פתחו של המפרץ 20 קילומטרים. המפרץ ממוקם בין כף קייטר וכף שכלמן. המפרץ התגלה על ידי המשלחת השוודית לאנטארקטיקה, אשר חקרה את אנטארקטיקה בין השנים 1901–1904, בפיקודו של אוטו נורדנשלד. המפרץ מופה לראשונה על ידי המשלחת השוודית בשנת 1902. המפרץ צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. המפרץ מופה מחדש על ידי משלחת של סקר שטחי חסות איי פוקלנד, שיצאה ממפרץ הופ (Hope Bay) בעונת המחקר 1959–1960. המפרץ נקרא על שמו של דוקטור ז'אן בפטיסט שארקו, באותה תקופה חוקר ארקטי ידוע, שהתכונן למסע הראשון שלו לאנטארקטיקה, במהלכו תכנן לחפש את נורדנשלד (שחזרתו איחרה). • Defense Mapping Agency 1992, Sailing Directions (planning Guide) and (enroute) for Antarctica, P 333 מפרץ שארקו באתר הסקר הגאולוגי של ארצות הברית מפרץ שארקו באתר הגאזט האנטארקטי של ממשלת אוסטרליה מפרץ שארקו באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור מפרץ שארקו קורות חייו של ז'אן-באטיסט שארקו, ואתרים הקרויים על שמו גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה